
ИЗВЕШТАЈ
за учество на обука во рамките на програмата Еразмус+

Во периодот од 19.10 до 23.10.2026 година, наставниците Мирослава Павлова – наставник по англиски јазик и Тања Јосимовска – одделенски наставник, учествуваа на обуката „Strategies for Preventing and Addressing Bullying“ („Стратегии за спречување и справување со врсничкото насилство“), која се одржа во Севиља, Шпанија. Обуката беше реализирана во рамките на проектот MK01-2025-1- KA122-SCH-000341129 „Рециклирање на врсничкото насилство во добрина“ (“Recycling bullying into kindness”) Еразмус + Програмата.
Целта на обуката беше унапредување на професионалните компетенции на наставниците за препознавање, превенција и соодветно постапување во ситуации на врсничко насилство, како и градење безбедна, инклузивна и поддржувачка училишна средина.
Во рамките на обуката беа разгледани поимот и облиците на врсничко насилство, улогите на учесниците во ваквите ситуации, можните последици врз учениците и значењето на навремената реакција. Посебно внимание беше посветено на превентивните пристапи, развивањето емпатија, ненасилната комуникација, позитивната училишна  клима и соработката меѓу наставниците, учениците и родителите. Преку дискусии, размена на искуства и практични активности беа разгледувани можности за примена на наученото во секојдневната наставна практика.
Обуката придонесе за продлабочување на разбирањето за разликата меѓу конфликт и врсничко насилство, за значењето на раното препознавање на ризичните однесувања и за потребата од доследна и внимателна поддршка на сите вклучени ученици. Беше нагласена важноста на превентивните активности, јасните правила на однесување и поттикнувањето доверба за учениците навремено да побараат помош.
Во рамките на обуката, нашите наставници имаа можност да разменат искуства со останатите учесници од Литванија, Италија и Шпанија.

Датум: 30.10.2026                         					 Изготвил: Тања Јосимовска

